Ţara în care nu există pandemie. Statul care susţine că nu a înregistrat niciun caz de coronavirus.
Coreea de Nord i-a comunicat Organizaţiei Mondiale a Sănătăţii că nu a înregistrat niciun caz de coronavirus. Experţii şi-au exprimat scepticismul faţă de recordul perfect al Coreei de Nord. Coreea de Nord şi-a descris măsurile împotriva virusului ca pe o "chestiune a existenţei naţionale".
Coreea de Nord i-a comunicat Organizaţiei Mondiale a Sănătăţii că a testat 25.986 de persoane până în luna aprilie, însă nu înregistrat niciun caz de coronavirus, relatează AP News.OMS a declarat într-un raport săptămânal de monitorizare că cifrele testelor din Coreea de Nord includ 751 de persoane care au fost testate în perioada 23-29 aprilie, dintre care 139 aveau boli asemănătoare gripei sau infecţii respiratorii severe.Experţii şi-au exprimat scepticismul faţă de recordul perfect al Coreei de Nord, având în vedere infrastrucutra sanitară precară şi frontiera pe care o împarte cu China.Coreea de Nord şi-a descris măsurile împotriva virusului ca pe o "chestiune a existenţei naţionale". A interzis turiştii, a expulzat diplomaţi şi a restricţionat sever traficul şi comerţul transfrontalier.În acest an, Coreea de Nord a încetat să ofere numărul de persoane aflate în carantină, dar anterior a declarat că a carantinat zeci de mii de persoane care au prezentat simptome.